Küll aga oli seda Rocher Rouge 2003, Coteaux d´Aix-en-Provence, Chateau Calissanne. Nimelt on see vein 100% Mourvedre viinamarjast. Vein oli uskumatult siidine ja pehme, kuid ei sobi restorani veiniks, kuna tahab pool päeva õhku, enne kui lahti läheb… Meie dekanteerisime ta juba kell 11 hommikul välja, veinil oli peal valge vaht ja maitses nagu toomingamari. Päev otsa seistes aga, oli õhtuks sellest saanud hoopis teine vein. Kui keegi tahab kodus aga midagi huvitavat juua, siis kindlasti on see väga huvitav vein.